b'\n_START_ARTICLE_\nAristoteleen kantap\xc3\xa4\xc3\xa4\n_START_PARAGRAPH_\nAristoteleen kantap\xc3\xa4\xc3\xa4 on Yle Radio 1:n suomen kielt\xc3\xa4 ja erityisesti sen k\xc3\xa4ytt\xc3\xb6\xc3\xa4 k\xc3\xa4sittelev\xc3\xa4 ohjelma. Ohjelmaa is\xc3\xa4nn\xc3\xb6i my\xc3\xb6s Alivaltiosihteerist\xc3\xa4 tunnettu Pasi Heikura. Kussakin jaksossa keskityt\xc3\xa4\xc3\xa4n tiettyyn kielenk\xc3\xa4yt\xc3\xb6n alueeseen, jonka tiimoilta haastatellaan ohjelman vierasta. Vakio-osia ovat Viikon sitaatti, Viikon fraasirikos ja Viikon sitaattivinkki._NEWLINE_Vuonna 2014 Aristoteleen kantap\xc3\xa4\xc3\xa4n tekij\xc3\xa4t saivat tiedonjulkistamisen valtionpalkinnon. Vuonna 2009 ohjelma palkittiin Bonnierin journalistipalkinto -kilpailussa Vuoden journalistisena tekona.'